Diari Oficial de la Generalitat Valenciana


Sumari del DOGV 6792, del 08-06-2012 (2012/5575)

Informació pública de l'alternativa tècnica de programa d'actuació integrada per al desenvolupament urbanístic de la unitat d'execució UE-1 del Pla General d'Ordenació Urbana d'Algemesí.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6792

Data del DOGV
:   08-06-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/5575


Data del document
:   05-06-2012

Organisme emissor
:   Hipuha, SL

Tipus de document
:   Anunci

Descriptors 

:   * Algemesí
    * empresa privada
    * pla d'urbanisme

Informació pública de l'alternativa tècnica de programa d'actuació integrada per al desenvolupament urbanístic de la unitat d'execució UE-1 del Pla General d'Ordenació Urbana d'Algemesí. [2012/5575]  
La societat mercantil Hipuha, SL, amb CID número O49680560 i domicili a Algemesí, Ronda del Calvari, s/n, 46731, ha formulat una proposta de programa d'actuació integrada corresponent a la unitat d'execució UE-1 del Pla General d'Algemesí, que se sotmet a informació pública de conformitat amb l'article 134 de la Llei 16/2005, de 30 de desembre, de la Generalitat, Urbanística Valenciana (d'ara en avant LUV) i els articles 293, 295, 296 297 i 298 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (d'ara en avant ROGTU). El Ple de l'Ajuntament d'Algemesí, en sessió celebrada el dia 29 de febrer de l'any 2012, va adoptar l'acord d'iniciar el procediment per al desenvolupament per gestió indirecta del programa d'actuació integrada corresponent a la unitat d'execució UE-1 de sòl urbà residencial del Pla General d'Algemesí, amb l'aprovació a aquest efecte de les bases particulars reguladores de la dita programació, per gestió indirecta, el text de les quals va ser inserit en el Butlletí Oficial de la Província de València de data 12 de març de l'any 2012 (BOP núm. 61).  
Posteriorment, l'Ajuntament d'Algemesí, de conformitat amb l'article 132 de la LUV, va enviar al Diari Oficial de la Unió Europea el dia 13 de març de l'any 2012 l'anunci del concurs del procediment per a la gestió indirecta del programa d'actuació integrada corresponent a la unitat d'execució UE-1 del Pla General d'Algemesí.  
  
Així mateix, aquest anunci va ser publicat en el Diari Oficial de la Comunitat Valenciana en data 27 de març de 2012, DOCV núm. 6742.  
  
El dia 25 de maig de 2012, de conformitat amb l'article 134 de la LUV, ha sigut atorgada acta notarial de protocol·lització i sotmetiment a informació pública de l'alternativa tècnica del programa d'actuació integrada citat anteriorment (estudi de detall, estudi d'integració paisatgística i projecte d'urbanització) en la notaria de Mireia Gil Berenguer, situada al carrer de Lluís Vives, número 3, esc. B, 1r-1a; on qualsevol persona podrà consultar-la en horari de matins, de dilluns a divendres de 10.00 a 14.00 hores, i en horari de vesprades de dilluns a dijous de 17.00 a 19.00 hores; durant el termini d'un mes comptat des de la publicació del present anunci en el Diari Oficial de la Comunitat Valenciana, a fi d'obtindre informació pels procediments legals i presentar al·legacions, d'acord amb el que s'ha indicat pel Reglament de Paisatge de la Comunitat Valenciana (Decret 120/2006 d'11 d'agost), l'estudi d'integració paisatgística incorpora un pla de participació ciutadana, igualment exposat a informació pública.  
  
Igualment, s'ha depositat en l'Ajuntament d'Algemesí la mateixa documentació, a fi d'exposar-la al públic i presentar-hi al·legacions en el termini esmentat.  
  
Algemesí, 5 de juny de 2012.- L'apoderat: José Calero Cuartero.